text: Eesti kahest iseseisvusajast on mõndagi õppida. 1) Rahvuse iseseisvus on tugev jõud, kui sel on kindel ühine eesmärk. Siin on sõnum nii Soomele kui Eestile ja ka liitriigiks pürgivale ELile. 2) Väiksel rahval on mõistlikum hankida sõpru, mitte vaenlasi. Seda on hea teada ka Eestil, kes taas peab Venemaaga läbirääkimisi mitmel korral nurjunud piirileppe üle. 3) Maailmas võideldakse nüüd majanduse relvadega. Euroopa probleemide põhjal võib otsustada, et seegi võitlus ei lõpe ohvriteta. 4) Ka praegune olek pole üheselt mõistetav. Eestit peetakse majanduslikult edukaks, kuid Tallinna tänavatel hakkab silma ka teistsugune reaalsus. Pealinna tänavad on halvemas seisukorras kui Nõukogude ajal. See puudutab paljusid enam kui menu Brüsselis. Ei piisa sellest, et riigil läheb hästi. Ka kodanikele kuulub heaolust oma osa.